recursal/SuperWikiNEXT-32B huggingface dataset:
**কম্পো নদী** আত্রাই নদীর একটি শাখা নদী।

উৎপত্তি
-------

আত্রাই নদী থেকে উৎপত্তি কম্পো নদী। ভবানীগঞ্জ পৌরসভা থেকে শুরু করে হাটগাঙ্গোপাড়া পর্যন্ত এর বিস্তার। পশ্চিম বাগমারার সকল খাল ও বিলের পানির প্রধান উৎস এই কম্পো নদী।

রাজশাহী জেলার এটি একটি গুরুত্বপূর্ণ নদী। কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল,মরা বিল, হাতিয়ার বিল, উধাঢুল বিল,দরগাতা বিল ইত্যাদি বিলের পানির প্রধান উৎস। যা পশ্চিম বাগমারার ফসল উৎপাদনে সাহায্য করে।

নামকরণ
------

এই নদীর পানি মিঠা ও স্বচ্ছ। এর দৈর্ঘ্য বড় হলেও প্রস্থের দিক দিয়ে খুবই কম। এই নদীর পানি কম্পনের মতো কাপে বলে এর নামকরণ করা হয় কম্পো নদী বলে,অনেকের ধারনামতে।

তবে কারো কারো ধারণা মতে,এই নদীতে প্রচুর পরিমাণ দেশি জাতীয় মাছ পাওয়া যেতো। আর এসব মাছের লাফালাফিতে নদীর পানি কম্পনের মতো হতো, তাই এর নাম দেওয়া হয় কম্পো নদী।

প্রাকৃতিক মাছের উৎস
-------------------

এই নদীতে নানানরকম প্রাকৃতিক মাছ পাওয়া যায়। যদিও আগের থেকে এখন কম পাওয়া যায। কিছু কিছু মাছ বিলুপ্ত হয়ে গেছে। তাছাড়া মাছের পনা অবস্থায় শিক্র করার জন্য মাছের পরিমাণ দবন দিন কমে যাচ্ছে। অনেক জায়গায় নদীটি একদম শুকিয়ে গেছে। 

বোয়াল, শোল, গজার, আঁইড়, টেংরা, শিং, টাকি, বাঘাপুটি, টিপপুটি, গুচি, চিংড়ি, বেলে, আইকড়, বাইম, পবদা, পাতাসি, নয়না ইত্যাদি ধরনের দেশি মাছ পাওয়া যায়।
উল্লেখ্য নয়না ও গজার মাছ বিলুপ্ত হয়ে গেছে। কিন্তু এক সময় এদের সংখ্যা ছিল চোখে পড়ার মতো।

অবদান
-----

কম্পো নদী শুধু মাছ আর পানি দিয়ে পরিচিত ছিলনা। আগে যাতায়াতের প্রধান মাধ্যম ছিল কম্পো নদী।
১৯৯০ সালের আগে নৌকা ছিল কম্পো নদীর বাহন। শুধু তাই নয় এই এলাকার বাসিন্দার দ্রুতগামী যানবাহন ছিল নৌকা। তাই কম্পো নদীর তীর ঘেষে তৈরি হয় বসতবাড়ি, হাট-বাজার, স্কুল-কলেজ,মাদ্রাসা আরও অনেক কিছু।

এই নদীর তীরে স্থাপিত হয়েছে সময়ের সাথে সাথে কিছু হাট বাজার। যেমন: হাট ভাবানীগঞ্জ,হাট মাধনাগর,জাপ জতীনগঞ্জ,হাট বাঁইগাছা, হাট গাঙ্গোপাড়া,হাট খুজিপুর ছাড়াও আরও অনেক বাজার।

* হাট হচ্ছে সপ্তাহের নির্দিষ্ট এক বা দুই দিন আর বাজার হচ্ছে প্রতিদিনের কেনাবেচা।

আরও দেখুন
---------

* বাংলাদেশের নদীর তালিকা

ছবি
---

* 
* 
* 
* 
* 
* 
* 
*

তথ্যসূত্র
---------

1. ↑  "মানচিত্র থেকে নদী উধাও"। *HaorBarta24* (ইংরেজি ভাষায়)। ২০২১-০৩-১৯। সংগ্রহের তারিখ ২০২৩-০৮-১৮।

উইকিমিডিয়া কমন্সে **কম্পো নদী** সংক্রান্ত মিডিয়া রয়েছে।
অভিষেক বন্দ্যোপাধ্যায় (অভিনেতা) নিবন্ধের সাথে বিভ্রান্ত হবেন না।

**অভিষেক বন্দ্যোপাধ্যায়** (জন্ম ৭ নভেম্বর, ১৯৮৭) হলেন একজন ভারতীয় রাজনীতিবিদ। তিনি ভারতের পশ্চিমবঙ্গ রাজ্যের ডায়মন্ড হারবার লোকসভা কেন্দ্র থেকে নির্বাচিত ১৬তম লোকসভার সদস্য। অভিষেক বন্দ্যোপাধ্যায় সর্বভারতীয় তৃণমূল কংগ্রেস প্রার্থী হিসেবে ২০১৪ সালের সাধারণ নির্বাচনে উক্ত আসন থেকে নির্বাচিত হন। তিনি পশ্চিমবঙ্গে ক্ষমতাসীন তৃণমূল কংগ্রেসের যুব শাখা সর্বভারতীয় তৃণমূল যুব কংগ্রেসের জাতীয় সভাপতি ছিলেন। ২০২১ সালে সর্বভারতীয় তৃণমূল কংগ্রেসের সাধারণ সম্পাদক নির্বাচিত হন।

ব্যক্তিগত জীবন ও কর্মজীবন
-------------------------

অভিষেক বন্দ্যোপাধ্যায় পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুস্পূত্র। তিনি এম. পি. বিড়লা ফাউন্ডেশন হায়ার সেকেন্ডারি স্কুলে পড়াশোনা করেন। নতুন দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাস করার পর তিনি উক্ত প্রতিষ্ঠান থেকেই এমবিএ করেন।

তার স্ত্রী রুজিরা বন্দ্যোপাধ্যায় থাইল্যান্ডে জন্মেছেন। সে দেশেরই নাগরিক। তবে তার ভারতীয় বংশোদ্ভূত জনমানস কার্ড (পিআইও কার্ড) রয়েছে।

রাজনৈতিক কর্মজীবন
-----------------

২০১২ সালের জুলাই মাসে অভিষেক বন্দ্যোপাধ্যায় সর্বভারতীয় তৃণমূল যুব কংগ্রেসের জাতীয় সভাপতি রূপে তার রাজনৈতিক কর্মজীবন শুরু করেন।  ২০১৪ সালের সাধারণ নির্বাচনে তিনি ডায়মন্ড হারবার লোকসভা কেন্দ্র(যা মূলত দক্ষিণ হুগলীর পূর্ব তট অঞ্চল নিয়ে গঠিত) থেকে প্রতিদ্বন্দ্ব্বিতা করে ভারতের কমিউনিস্ট পার্টি (মার্ক্সবাদী)-র ড. আবুল হাসনতকে পরাজিত করেন।  তাকে ‘১৬ তম লোকসভার শিশু’ বলা হয় কারণ তিনি উক্ত লোকসভার কনিষ্ঠতম সদস্য। ২০১৯ সালের লোকসভা নির্বাচনে পুনরায় তিনি এই কেন্দ্র থেকে জয়লাভ করেন।

২০১৪ সালের অক্টোবর মাসে তিনি সর্বভারতীয় তৃণমূল যুব কংগ্রেসের জাতীয় সভাপতি ঘোষিত হন।

২০২১ সালের ৫ই জুন তিনি সর্বভারতীয় তৃণমূল কংগ্রেস-এর সাধারণ সম্পাদক নির্বাচিত হন।

আরও দেখুন
---------

* সর্বভারতীয় তৃণমূল কংগ্রেস
* মমতা বন্দ্যোপাধ্যায়

তথ্যসূত্র
---------

1. 1 2  "Mamata Banerjee sets stage for nephew Abhishek for bigger role in Trinamool Congress"।
2. ↑  "Elections India - Abhishek Banerjee Biography"।
3. ↑  "Didi looking to stem rot with image makeover"। Hindustan Times। ২০১৩-০১-১৯। ২০১৩-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।
4. ↑  "TMC shines in West Bengal, bags 34 of 42 Lok Sabha seats"। ২০১৪-০৫-১৯ তারিখে মূল থেকে আর্কাইভ করা। সংগ্রহের তারিখ ২০১৫-১০-২৮।
***ভাত দে হারামজাদা, নইলে মানচিত্র খাবো*** রফিক আজাদ কর্তৃক রচিত একটি বিখ্যাত বাংলা কবিতা। এটি তাঁর কাব্যগ্রন্থ *সীমাবদ্ধ জলে, সীমিত সবুজে*-এ অন্তর্ভুক্ত রয়েছে। এতে ১৯৭৪-এর দুর্ভিক্ষ নিয়ে কথা বলা হয়েছে, যা বাংলাদেশে খাদ্য ঘাটতির কারণ ছিল। কবি এ কবিতায় শেখ মুজিবুর রহমানকে পরোক্ষভাবে উল্লেখ করেন। এটিতে ৩৩টি ছন্দোবদ্ধ পঙক্তি রয়েছে।

পটভূমি
------

বাংলাদেশের স্বাধীনতার পর ১৯৭৪ সালে ব্যাপক দুর্নীতির কারণে একটি দুর্ভিক্ষ দেখা দেয় যার ফলে সেই সময়ে দেশে খাদ্য ঘাটতি দেখা দেয়। পরবর্তী সময়ে কবির দাবি অনুযায়ী, সে সময় *দৈনিক ইত্তেফাকের* এক সাংবাদিক জাল পরিহিত এক ব্যক্তি ও অন্য একজনের বমি খাওয়ার ভান করার ছবি তুলে পত্রিকায় প্রকাশ করেন। এই ছবিগুলো দেখে রফিক আজাদ রেগে গিয়ে কবিতাটি লেখেন। কবিতাটি প্রকাশিত হয় তার *সীমাবদ্ধ জলে, সীমিত সবুজে* কাব্যগ্রন্থে। কবিতাটির জন্য শেখ মুজিবুর রহমানের নেতৃত্বাধীন তৎকালীন সরকার বইটি নিষিদ্ধ করে। তৎকালীন প্রধানমন্ত্রী শেখ মুজিবুর রহমান তার প্রতি কোনো মন্তব্য না করলেও, রফিক আজাদকে কবিতাটি লেখার কারণ লিখিত আকারে পুলিশের উপ-মহাপরিদর্শকের নিকট বিশেষ শাখার দপ্তরে জবাবদিহি হিসেবে জমা দিতে হয়।

উপজীব্য
-------

কবিতাটির মূল বিষয়বস্তু ১৯৭৪ সালের বাংলাদেশের দুর্ভিক্ষ। সে সময় খাবারের অভাব জনমনে যে প্রতিক্রিয়া সৃষ্টি করেছিল, তা কবি তার কবিতায় তুলে ধরেন। কলাম লেখক আকতার হোসেন মনে করেন যে কবি কবিতায় দুর্ভিক্ষের জন্য শেখ মুজিবুর রহমানকে দায়ী করে তাকে "হারামজাদা" বলে অভিহিত করেছেন। আকতার সেজন্য তার কলামে কবির সমালোচনা করেন।

বিশ্লেষণ
--------

একটি গদ্য কবিতা হিসাবে, এখানে অক্ষরবৃত্ত ও ফাঁকা পদ্য ছন্দ এখানে ব্যবহার করা হয়েছে।

অভ্যর্থনা
---------

এই কবিতাটি সিরাজ সিকদার ও জাতীয় সমাজতান্ত্রিক দলের সদস্যদের কাছে জনপ্রিয় ছিল। হুমায়ুন আজাদ রফিক আজাদের কবিতাটিকে "অপভাষায় প্রকাশিত ক্ষোভ" বলেছেন। কবিতাটি সম্পর্কে ইমদাদুল হক মিলন বলেন, "রফিক আজাদ একজন জাঁদরেল সাহসী মুক্তিযোদ্ধা ছিলেন। তিনি কাদের সিদ্দিকীর সহকারী ছিলেন। তিনি বঙ্গবন্ধু শেখ মুজিবুর রহমানের অনুসারী ছিলেন। ১৯৭৪ সালের দুর্ভিক্ষে কবিতা লিখে দেশ কাঁপিয়ে দিয়েছিলেন তিনি...."।

তথ্যসূত্র
---------

1. 1 2  "'ভাত দে হারামজাদা, নইলে মানচিত্র খাবো'"। *ঢাকাটাইমস২৪.কম*। ১২ মার্চ ২০১৬। সংগ্রহের তারিখ ২ আগস্ট ২০২২।
2. 1 2  জব্বার আল নাইম (১৪ মার্চ ২০২০)। "রফিক আজাদের সাক্ষাৎকার"। *বাংলা ট্রিবিউন*। ২ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২২।
3. ↑  চৌধুরী, ময়ূর (১০ মার্চ ২০১৭)। "কালের খেয়া: কথা প্রসঙ্গে রফিক আজাদ"। *সমকাল*। ২ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২২।
4. 1 2  "রফিক আজাদের কবিতার 'হারামজাদা' সর্বকালের শ্রেষ্ঠ বাঙালি"। *চ্যানেলআইঅনলাইন.কম*। চ্যানেল আই। ১৮ মার্চ ২০১৬। সংগ্রহের তারিখ ২ আগস্ট ২০২২।
5. ↑  "রফিক আজাদ এক বিপ্লবী কবি"। *ইনকিলাব*। ১ জানুয়ারি ২০২০। সংগ্রহের তারিখ ২ আগস্ট ২০২২।

আরো পড়ুন
---------

* চাকলাদার, রাজু (১৩ এপ্রিল ২০১৬)। "ভাত দে হারামজাদাঃ ইতিকথার পরের কথা"। *বিডিনিউজ২৪.কম*। ১৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পর্তুগিজেরা বাংলায় প্রথম আগমন করে ১৫১৬ খ্রিষ্টাব্দে। কিন্তু শের শাহ তাদের বিতাড়িত করেন। পরে মুঘল শাসন পুনঃপ্রতিষ্ঠার পর তারা আবার ফিরে আসে এবং হুগলী বন্দর প্রতিষ্ঠা করে, যা কালক্রমে বাংলার তৎকালীন শ্রেষ্ঠ বন্দরে পরিণত হয়। ১৬শ শতাব্দীর দ্বিতীয়ার্ধ থেকে ১৭শ শতাব্দীর প্রথমার্ধ পর্যন্ত পর্তুগিজ জাতি বাংলায় ব্যবসা-বাণিজ্য, ধর্মপ্রচার, কৃষিকাজ, দাস-ব্যবসা, ইত্যাদিতে সক্রিয় অংশগ্রহণ করেছিল। কিন্তু পরবর্তীতে তারা রাষ্ট্রদোহী কার্যকলাপের জন্য মুঘল সম্রাট শাহজাহানের রোষানলে পড়ে এবং শাহজাহান ক্ষমতায় আসার পর তার আদেশে কাসিম খান ১৬৩২ সালে তাদেরকে যুদ্ধে পরাজিত করে হুগলী শহর দখল করলে পর্তুগিজরা এ দেশ ছেড়ে ধীরে ধীরে চলে যায়।

পর্তুগিজেরা এদেশে বহু নতুন জিনিস আমদানি করে আনে: চীনের রেশমী কাপড়, মালাক্কার মসলা, সিংহলের চীনাবাদাম, ইত্যাদি।

পর্তুগিজরা বিশ্বের বিভিন্ন স্থান থেকে বাংলায় অনেক নতুন নতুন শস্যের আমদানি করে ও সেগুলির কৃষিকাজ আরম্ভ করে। উত্তর আমেরিকা থেকে গোল আলু ও তামাক, ব্রাজিল থেকে বাদাম, ওয়েস্ট ইন্ডিজ থেকে পেঁপে, আনারস, কামরাঙা ও পেয়ারা, ইউরোপ থেকে জলপাই - এগুলি সবই পর্তুগিজরা এই দেশে চালু করে।

বাংলার মিষ্টি ও আচার শিল্প পর্তুগিজদের একক অবদান। নানা ধরনের রসালো ও শুকনো মিষ্টি এবং নানা রকমের আচার তৈরিতে পর্তুগিজরা ছিল অদ্বিতীয়।

বাংলা গদ্যের প্রথম বই লেখে পর্তুগিজেরা। বাংলা ভাষার প্রথম ব্যাকরণ ও অভিধানও তারাই রচনা করে।

তথ্যসূত্র
---------
**সন্ধ্যা রায়** (ইংরেজি: Sandhya Roy) একজন ভারতের পশ্চিম বঙ্গের বাংলা চলচ্চিত্র শিল্পের একজন অভিনেত্রী। তিনি ১৯৬০ থেকে ১৯৮৫ সাল পর্যন্ত রোমান্টিক বাংলা সিনেমার অন্যতম জনপ্রিয় অভিনেত্রী ছিলেন। অভিনেত্রীদের পথিকৃৎ হিসেবে, তিনি সফলভাবে বিভিন্ন চরিত্র এবং সহ-অভিনেত্রী যেমন ভাবী হিসেবে অভিনয় করেন। তিনি সহ-অভিনেত্রী হিসেবে প্রথম সিনেমায় কাজ করেন তাপস পালের সাথে দাদার কীর্তি অথবা শ্রীমান পৃথ্বীরাজ সিনেমায়।

তিনি পশ্চিমবঙ্গের নবদ্বীপে জন্মগ্রহণ করেন। এর কিছুদিন পর তিনি তার পরিবারের সাথে বাংলাদেশে চলে যান। সন্ধ্যা রায়ের পৈতৃক নিবাস যশোরের বেজপাড়াতে। তার দাদা বাংলাদেশের একজন জমিদার ছিলেন। তিনি ৭ বছর বয়সে তার বাবাকে এবং ৯ বছর বয়সে তার মাকে হারান। তার একজন ভাই আছে। তার মা-বাবা মৃত্যুর পর তিনি তার মামার কাছে চলে যান এবং বিদ্যালয়ে ভর্তি হন। ১৯৫৭ সালে, তিনি আবার ভারতে ফিরেন। তার অভিনীত প্রথম চলচ্চিত্র হল "মামলার ফল" যেখানে সাবিত্রী চট্টোপাধ্যায় অভিনয় করেছিলেন। তার অসামান্য অভিনয় কৌশলের তিনি অনায়াসে যে কোন সিনেমার চরিত্রের সাথে সহজেই খাপ খাওয়াতে পারতেন, তার সমালোচক কর্তৃক প্রসংশিত সিনেমাগুলোর মধ্যে "সত্যজিত রায়ের" "অশনী সংকেত" এবং তরুণ মজুমদারের "ঠগিনী" এবং পুরোদস্তুর বাণিজ্যিক চলচ্চিত্র যেমন "বাবা তারকনাথ"। তিনি বিশ্বজিৎ এবং সৌমিত্র চট্টোপাধ্যায়ের বিপরীতে রোমান্টিক সিনেমা "মণিহার" এবং বিশ্বজিতের বিপরীতে থ্রিলার সিনেমা কুহেলি'তে তে অভিনয় করেন। এই সিনেমায় তারকা ভরপুর একটি দল অভিনয় করে, এর মধ্যে ছায়া দেবী, অজিতেশ বন্দ্যোপাধ্যায়, শুভেন্দু চট্টোপাধ্যায়, সুমিতা স্যানাল এবং সত্য বন্দ্যোপাধ্যায় ছিলেন।

চলচ্চিত্রের তালিকা
------------------

* অন্তরীক্ষ (১৯৫৮)
* গঙ্গা (১৯৬০)
* মায়ামৃগ (১৯৬০)
* কঠিন মায়া (১৯৬১)
* আরোগ্য (১৯৬১)
* শুভদৃষ্টি (১৯৬২)
* রক্তপলাশ (১৯৬২)
* নব দিগন্ত (১৯৬২)
* ধূপ ছায়া (১৯৬২)
* বন্ধন (১৯৬৩)
* আসলি-নকলি (১৯৬২)
* পলাতক (১৯৬৩)
* ভ্রান্তিবিলাস (১৯৬৩)
* পূজা কি ফুল (১৯৬৪)
* সূর্যতপা (১৯৬৫)
* একটুকু বাসা (১৯৬৫)
* অন্তরাল (১৯৬৫)
* আলোর পিপাসা (১৯৬৫)
* মণিহার (১৯৬৬)
* প্রস্তর স্বাক্ষর (১৯৬৭)
* তিন অধ্যায় (১৯৬৮)
* বাঘিনী (১৯৬৮)
* রাহগির (১৯৬৯)
* অপরিচিত (১৯৬৯)
* আরোগ্য নিকেতন (১৯৬৯)
* নিমন্ত্রণ (১৯৭১)
* জানে-আনজানে (১৯৭১)
* শ্রীমান পৃথ্বীরাজ (১৯৭৩)
* অশনি সংকেত (১৯৭৩)
* ঠগিনী (১৯৭৪)
* ফুলেশ্বরী (১৯৭৪)
* সংসার সীমান্তে (১৯৭৫)
* পালঙ্ক (১৯৭৫)
* বাবা তারকনাথ (১৯৭৫)
* গণদেবতা (১৯৭৯)
* দাদার কীর্তি (১৯৮০)
* সংসার থেকে দূরে (১৯৮১)
* মেঘমুক্তি (১৯৮১)
* খেলার পুতুল (১৯৮১)
* অমর গীতি (১৯৮৩)
* পথভোলা (১৯৮৬)
* আগমন (১৯৮৮)
* পথ ও প্রাসাদ (১৯৯১)
* নবাব (১৯৯১)
* সত্য মিথ্যা (১৯৯২)
* দেবীপক্ষ (২০০৪)
* মা আমার মা (২০০৯)

তথ্যসূত্র
---------

1. ↑  সন্ধ্যা রায়  ওয়েব্যাক মেশিনে আর্কাইভকৃত ১৫ আগস্ট ২০১৬ তারিখে, যোশোর.ইনফো। সংগ্রহীত তারিখ ১৬ই জানুয়ারি, ২০১৬।

বহিঃসংযোগ
---------

* ইন্টারনেট মুভি ডেটাবেজে সন্ধ্যা রায়(ইংরেজি)
* সন্ধ্যা রায়, IMDB
* পশ্চিমবঙ্গ (বিশ্বব্যাংক) লোকসভা নির্বাচন ২০১৪ ফলাফল
**গুরজুলু সমাধি** (আজারবাইজানি: *Gürcülü türbəsi*) অষ্টাদশ শতাব্দীর একটি ঐতিহাসিক এবং স্থাপত্য নিদর্শন যা আজারবাইজানের কুবাদলি জেলার গুর্জুলু গ্রামে অবস্থিত।

ইতিহাস
------

স্মৃতিস্তম্ভে কোন শিলালিপি নেই এবং অতীতে সমাধিটি সম্পূর্ণরূপে শিলালিপি ছাড়াই ছিল। গবেষকরা স্মৃতিস্তম্ভটি পর্যালোচনা করার জন্য প্রধানত এর স্থাপত্য বৈশিষ্ট্যের উপর নির্ভর করেছিলেন। এ. সালামজাদেহ-এর মতে, সমাধির ইতিহাস বহনকারী প্রধান উপাদানগুলোর মধ্যে অন্যতম হলো এর ছোট ত্রাণ পোর্টালের আকারের প্রবেশদ্বার। এই পদ্ধতিটি ১৭ শতকের আজারবাইজানীয় সমাধিগুলোর অনুরূপ। পোর্টালটি সম্পূর্ণ করে এমন খিলানটির আকৃতিও সেই সময়ের বৈশিষ্ট্যের অনুরুপ। যদিও এই ধরনের খিলানগুলি প্রাচীনকাল থেকে তাদের উদ্দেশ্যের জন্য পরিচিত ছিল, তবে তারা কেবলমাত্র সতের শতাব্দীর পরে একটি আলংকারিক উপাদান হিসাবে ব্যবহৃত হয়।

স্থাপত্য
--------

এ. সালামজাদেহ লিখেছেন যে অনেক বৈশিষ্ট্যের কারণে আজারবাইজানের অষ্টভুজাকৃতি সমাধিগুলোর মধ্যে গুরজুলু সমাধির অনন্য অবস্থান রয়েছে। সমাধির প্রধান বৈশিষ্ট্য হলো এর এটি তাঁবু আকৃতির। স্থপতি স্ট্যালাক্টাইটের আকৃতির উপর ভিত্তি করে একটি আসল ট্রাম্পেট-আকৃতির কাঠামো তৈরি করতে সক্ষম হয়। এভাবে, তিনি একটি আংটি দিয়ে অষ্টভুজাকৃতির পরিকল্পনা থেকে ষড়ভুজ তাঁবু-আকৃতির ছাদে রূপান্তর করতে সক্ষম হন।

তাঁবুতে রূপান্তর কার্নিসের টেকটোনিক সীমানায় স্থপতির সম্পূর্ণ স্বাধীন দৃষ্টিভঙ্গি সমাধিটিকে একটি অনন্য চেহারা দিয়েছে। স্থপতির মতে, তাঁবুর প্রতিটি অক্ষের সীমানা প্রান্তের ট্রম্প-আকৃতির নিদর্শনের সাথে খাপ খাইয়ে নেওয়া হয়েছে। এই পদ্ধতিটি স্মৃতিস্তম্ভের মুখের প্লাস্টিকতা এবং কোমলতা তৈরি করে। স্থপতি একটি অষ্টভুজাকার তাঁবু দিয়ে সম্পূর্ণ অষ্টভুজাকার সমাধিগুলোর কঠোর জ্যামিতিক আকৃতিকে নরম করতে সক্ষম হন।

স্থপতি তার পূর্বসূরীদের দ্বারা নির্মিত স্থাপত্য ঐতিহ্য সংরক্ষণ করে একটি নিম্ন-উচ্চ দরজার আকারে প্রবেশদ্বারটির নকশাও করেন।

তথ্যসূত্র
---------

1. 1 2 3  Саламзаде 1964, পৃ. 53
2. ↑  Саламзаде 1964, পৃ. 52
**বিকল্প মেহতা** একজন ভারতীয় অনুকরণ শিল্পী এবং অভিনেতা। তিনি মূলত বলিউড অভিনেতা অক্ষয় কুমারের অনুকরণ করার জন্য এবং *দ্য কপিল শর্মা শো*, *ইন্ডিয়া'স গট ট্যালেন্ট*, *কমেডি নাইটস উইথ কপিল*, *এন্টারটেইনমেন্ট কে লিয়ে কুছ ভি করেগা*, *কমেডি সার্কাস* এবং *দ্য গ্রেট ইন্ডিয়ান ফ্যামিলি ড্রামা*-র মতো বিভিন্ন টেলিভিশন কমেডি শো-তে অভিনয়ের জন্য পরিচিত।

এছাড়াও তিনি অ্যান্ডটিভি-তে *লাইফ কা রিচার্জ* কমেডি শো উপস্থাপনা করেছেন, যেটি প্রযোজনা করেছিলেন শচীন মোহিতে।

প্রারম্ভিক জীবন ও পড়াশোনা
--------------------------

বিকল্প মেহতা ১৯৮৯ সালের ১২ ডিসেম্বর রাজস্থানের পালিতে একটি জৈন পরিবারে জন্মগ্রহণ করেন। তিনি সরকারি চাকরিজীবী সঞ্জীব মেহতা এবং অনিতা মেহতার বড় ছেলে। বিকল্পের শৈশব কেটেছে পালিতে। তিনি পালিতে তার স্কুলের পড়াশোনা শেষ করেন। পরে তিনি রোহতক, হরিয়ানায় অবস্থিত মহর্ষি দয়ানন্দ বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। এছাড়াও তিনি ইভেন্ট ম্যানেজমেন্টে ডিপ্লোমা করেছেন।

কর্মজীবন
--------

তিনি ২০১৬ ইউবিএ প্রো বাস্কেটবল লিগ সিজনও উপস্থাপনা করেছিলেন এবং একজন উপস্থাপক হিসেবে এটি ছিল তার সেরা পারফরম্যান্সগুলির মধ্যে একটি। বিকল্পকে ২০০৯ সালে সনি টিভি-তে *এন্টারটেইনমেন্ট কে লিয়ে কুছ ভি করেগা* শো-তেও দেখা গিয়েছিল। বিকল্প অক্ষয় কুমারকে তার অনুপ্রেরণা এবং তার অসাধারণ সাফল্যের প্রধান কারণ হিসেবে বিবেচনা করেন।

তথ্যসূত্র
---------

1. ↑  প্রতিবেদন, নিজস্ব। "অক্ষয়কে নকল করেই বাজিমাত! কোথাও যেন খিলাড়িকেও টেক্কা দিয়েছেন বিকল্প"। *www.anandabazar.com*। সংগ্রহের তারিখ ২০২৪-০২-০৫।
2. ↑  "Vikalp Mehta's Akshay Kumar impression stumps all on The Kapil Sharma Show, fans want him in Hera Pheri 3"। *Hindustan Times* (ইংরেজি ভাষায়)। ২০২২-১১-২৩। সংগ্রহের তারিখ ২০২৪-০২-০৫।
3. ↑  ANI (২০২৩-০৪-১৬)। "Salman applauds the way comedian Vikalp Mehta mimics Akshay Kumar"। *The New Indian Express* (ইংরেজি ভাষায়)। সংগ্রহের তারিখ ২০২৪-০২-০৫।
4. ↑  "Akshay Kumar never discouraged me from imitating him: Lookalike Vikalp Mehta"। *Zee News* (ইংরেজি ভাষায়)। সংগ্রহের তারিখ ২০২৪-০২-০৫।
5. ↑  "TKSS star Vikalp Mehta stuns Tabu, Nora with Akshay Kumar's mimicry, netizens say 'cast him in Hera Pheri 3'"। *DNA India* (ইংরেজি ভাষায়)। সংগ্রহের তারিখ ২০২৪-০২-০৫।

বহিঃসংযোগ
---------

* ইন্টারনেট মুভি ডেটাবেজে বিকল্প মেহতা (ইংরেজি)
**ক্লাব দেপোর্তিভো ওলিম্পিয়া** (স্পেনীয়: C.D. Olimpia; সাধারণত **সিডি ওলিম্পিয়া** এবং সংক্ষেপে **ওলিম্পিয়া** নামে পরিচিত) হচ্ছে তেগুসিগালপা ভিত্তিক একটি হন্ডুরীয় পেশাদার ফুটবল ক্লাব। এই ক্লাবটি বর্তমানে হন্ডুরাসের শীর্ষ স্তরের ফুটবল লিগ হন্ডুরাস জাতীয় পেশাদার ফুটবল লিগে প্রতিযোগিতা করে। এই ক্লাবটি ১৯১২ সালের ১২ই জুন তারিখে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট চেলাতো উকলেস জাতীয় স্টেডিয়ামে *লস লেওনেস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আর্জেন্টিনীয় সাবেক ফুটবল খেলোয়াড় পেদ্রো ত্রোয়লিও এবং মালিকানার দায়িত্ব পালন করছেন তেলেভিসেন্ত্রো। বর্তমানে হন্ডুরীয় আক্রমণভাগের খেলোয়াড় জেরি বেংটসন এই ক্লাবের অধিনায়কের দায়িত্ব পালন করছেন। ওলিম্পিয়া হচ্ছে হন্ডুরাস জাতীয় পেশাদার ফুটবল লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ৩৬তম বারের মতো শিরোপা জয়লাভ করেছিল।

ঘরোয়া ফুটবলে, ওলিম্পিয়া এপর্যন্ত ২১টি শিরোপা জয়লাভ করেছে; যার মধ্যে সতেরোটি হন্ডুরাস জাতীয় পেশাদার ফুটবল লিগ, একটি হন্ডুরীয় সুপার কাপ এবং তিনটি হন্ডুরীয় কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে দুইটি কনকাকাফ চ্যাম্পিয়নস কাপ, দুইটি কনকাকাফ লিগ এবং দুইটি ইউএনসিএএফ ইন্টারক্লাব কাপ শিরোপা রয়েছে। গেরমান মেহিয়া, এন্দ্রিক মেনহিভার, জনাথন পাস, মাইকেল চিরিনোস এবং হোসে পিন্তোর মতো খেলোয়াড়গণ ওলিম্পিয়ার জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **ক্লাব দেপোর্তিভো ওলিম্পিয়া** সংক্রান্ত মিডিয়া রয়েছে।

* দাপ্তরিক ওয়েবসাইট (ইংরেজি)

টেমপ্লেট:হন্ডুরাস জাতীয় পেশাদার ফুটবল লিগ
আসামে অবস্থিত একটি চা বাগান
**চা বাগান**, একটি বড় কৃষি বাগানকে বোঝায় যেখানে চা চাষ করে এবং চা উৎপাদন করা হয়।  চা বাগানগুলি সাধারণত চা চাষের জন্য উপযুক্ত জলবায়ু এবং মাটির অবস্থা সহ অঞ্চলে অবস্থিত এবং চীন, ভারত, শ্রীলঙ্কা, কেনিয়া এবং জাপানের মতো দেশে পাওয়া যেতে পারে।

শব্দটি কখনও কখনও একটি ভেষজ বাগানের জন্য ব্যবহৃত হতে পারে যেখানে ক্যামোমাইল, বি বাম, পেপারমিন্ট, লেবু বাম এবং ল্যাভেন্ডার চা হিসাবে পান হয়।

ইতিহাস
------

২,০০০ বছর আগে চীনে চা চাষের উদ্ভব হয়েছিল বলে মনে করা হয় এবং ধীরে ধীরে বিশ্বের অন্যান্য অংশে ছড়িয়ে পড়ে। ১৯ শতকে, ইউরোপ এবং উত্তর আমেরিকায় চায়ের ক্রমবর্ধমান চাহিদা মেটাতে ভারত, শ্রীলঙ্কা এবং কেনিয়ার মতো দেশে চা বাগান স্থাপন করা হয়েছিল। বর্তমানে চা বাগান অনেক দেশের জন্য কর্মসংস্থান ও রাজস্বের একটি গুরুত্বপূর্ণ উৎস।

প্রকারভেদ
---------

উত্পাদিত চায়ের ধরন, বাগানের উচ্চতা এবং ব্যবহৃত উৎপাদন পদ্ধতির উপর ভিত্তি করে চা বাগানগুলিকে শ্রেণিবদ্ধ করা যেতে পারে। কিছু সাধারণ ধরনের চা বাগানের মধ্যে রয়েছে:

ব্ল্যাক টি গার্ডেন: এই বাগানগুলি ব্ল্যাক টি উৎপন্ন করে, যা বিশ্বের সবচেয়ে বেশি ব্যবহৃত চা।

সবুজ চা বাগান: এই বাগানগুলি সবুজ চা উত্পাদন করে, যা এর স্বাস্থ্য উপকারিতা এবং স্বতন্ত্র স্বাদের জন্য পরিচিত।

ওলং চা বাগান: এই বাগানগুলি উলং চা উত্পাদন করে, যা একটি আধা-গাঁজানো চা যা স্বাদ এবং ক্যাফিন সামগ্রীর পরিপ্রেক্ষিতে কালো এবং সবুজ চায়ের মধ্যে পড়ে।

উচ্চ উচ্চতা চা বাগান: এই বাগানগুলি উচ্চ উচ্চতায় অবস্থিত, সাধারণত ৪,০০০ ফুট উপরে এবং একটি অনন্য স্বাদ এবং সুগন্ধযুক্ত চা উত্পাদন করে।

জৈব চা বাগান: এই বাগানগুলি শুধুমাত্র প্রাকৃতিক চাষ পদ্ধতি ব্যবহার করে এবং কোন সিন্থেটিক সার বা কীটনাশক ব্যবহার করে না।

চাষ
---

চা বাগানের সফল চাষের জন্য নির্দিষ্ট পরিবেশগত অবস্থার প্রয়োজন হয়। চা চাষের জন্য আদর্শ জলবায়ু হল উষ্ণ তাপমাত্রা, প্রচুর বৃষ্টিপাত এবং সুনিষ্কাশিত মাটি। চা গাছের জন্য একটি নির্দিষ্ট পরিমাণ সূর্যালোক এবং বৃষ্টিপাতের প্রয়োজন হয়, যা চা উৎপাদনের ধরণের উপর নির্ভর করে পরিবর্তিত হয়। চাষ প্রক্রিয়ার মধ্যে চা ঝোপের নিয়মিত ছাঁটাইও জড়িত থাকে যাতে সুস্থ বৃদ্ধি এবং চা পাতার গুণমান উন্নত হয়।

শ্রম
----

চা বাগানের শ্রমে সাধারণত একটি বৃহৎ জনবল জড়িত থাকে, যার মধ্যে রয়েছে দক্ষ শ্রমিক যারা চা ঝোপ ছাঁটাই এবং ফসল কাটার জন্য দায়ী এবং কারখানার শ্রমিকরা যারা চা পাতা প্রক্রিয়াজাত করে। অনেক দেশে, চা বাগানের শ্রম অভিবাসী শ্রমিকদের দ্বারা করা হয় যারা ফসল কাটার মৌসুমে গ্রামাঞ্চল থেকে চা বাগানে কাজ করার জন্য ভ্রমণ করে।

পরিবেশগত প্রভাব
---------------

চা বাগানগুলি পরিবেশের উপর উল্লেখযোগ্য প্রভাব ফেলতে পারে, বিশেষ করে যদি সেগুলি টেকসইভাবে পরিচালিত না হয়। চা বাগানের সাথে সম্পর্কিত কিছু সাধারণ পরিবেশগত সমস্যাগুলির মধ্যে রয়েছে বন উজাড়, মাটির ক্ষয় এবং কৃত্রিম সার এবং কীটনাশক ব্যবহার। অনেক চা বাগান এখন তাদের পরিবেশগত প্রভাব কমানোর জন্য টেকসই চাষাবাদ পদ্ধতি গ্রহণ করছে, যেমন জৈব চাষ এবং পুনর্বনায়ন।

তথ্যসূত্র
---------

1. ↑  "Tea garden Definition & Meaning"। *Merriam-Webster*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Carroll, Jackie (এপ্রিল ৫, ২০১৮)। "Herbal Tea Gardens: How To Use Tea Plants For A Garden"। *gardeningknowhow.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  McLaughlin, Chris (জুন ২৯, ২০১৩)। "Plant an Herbal Tea Garden"। *Fine Gardening*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৯৮১ সালে নিয়মিত এসএএফ ইউনিটের সাথে প্যারেডে ফিরকা অনিয়মিত বাহিনী
**ফিরকা** ( আরবি: فِرْقَة </link> , যা কখনো কখনো বহুবচনে **ফিরকাত** নামেও ডাকা হয়) হলো একটি স্থানীয় মিলিশিয়া ইউনিট যা ওমানের ধোফার অঞ্চলে ধোফার যুদ্ধের সময় ওমানের সুলতানের প্রতি অনুগত ও বিশ্বস্ত ছিল।  ব্রিটিশরা এই অঞ্চলে সুলতানের অভিযানের সমর্থনে তাদের বিদ্রোহবিরোধী অভিযানের সময় ফিরকা ব্যবহার করার জন্য পরিচিত ছিল, বিদ্রোহ দমনে সহায়তা করার জন্য সাবেক শত্রুদেরকে সরকারপন্থী মিলিশিয়াতে রূপান্তরিত করেছিল;  এই কৌশলটি ব্রিটিশরা মালয়াতে সফলভাবে ব্যবহার করেছিল তাই স্থানীয় ফিরকা গঠন করা ছিল আত্মসমর্পণকারী শত্রুদের (SEPs) নিযুক্ত করার ও এইভাবে ধোফরি জেবেলের এলাকাগুলিকে শান্ত করার এবং অবকাঠামো উন্নয়নের জন্য শর্ত নিরুপণ করার একটি দুর্দান্ত উপায়। 

ধোফার বিদ্রোহের সময় ফিরকা বাহিনী কৌশলগত ও মনস্থাত্ত্বিক উভয়দিক দিয়েই নিজেদের অমূল্য প্রমাণ করতে পেরেছিল ; যদিও জেবালি উপজাতীয় অঞ্চলের বাইরে তাদের ব্যবহার করাটা কিছুটা সমস্যার ছিল। 

ফিরকা অন্তত সাম্প্রতিক কাল পর্যন্ত চলমান ছিল; ১৯৯০ সাল পর্যন্ত ওমানি সরকার মাসে ১২০-১৪০ রিয়াল করে তাদের অর্থ প্রদান করেছিল। এই অর্থ প্রদানের কারণ ছিল আধা সামরিক বাহিনী টিকিয়ে রাখা এবং একই সাথে যাযাবর ওমানীদের তাদের ঐতিহ্যবাহী এলাকায় বসবাস অব্যহত রাখার জন্যও

তথ্যসূত্র
---------

1. ↑  UK, National Archives। "FCO 8/2707, Firqa Forces (tribal fighters) in Dhofar Oman"। *discovery.nationalarchives.gov.uk*। The Discovery Service।
2. ↑  Sr, Major Thomas E. Walton (২০১৫)। *Headed The Wrong Way: The British Army's Painful Re-Acquaintance With Its Own COIN Doctrine In Southern Iraq, Chapter 3* (ইংরেজি ভাষায়)। Pickle Partners Publishing। আইএসবিএন 9781786252319। সংগ্রহের তারিখ ১৮ আগস্ট ২০১৭।
3. ↑  DeVore, Marc (২০১১)। "The United Kingdom's last hot war of the Cold War: Oman, 1963-75": 11। ডিওআই:10.1080/14682745.2010.498823।
4. ↑  "Oman 1965-1976"। *smallwarsjournal.com* (ইংরেজি ভাষায়)। Small Wars Journal। সংগ্রহের তারিখ ১৮ আগস্ট ২০১৭।
5. ↑  White, Rowland (২০১২)। *Storm Front: The Epic True Story of a Secret War, the SAS's Greatest Battle, and the British Pilots Who Saved Them* (ইংরেজি ভাষায়)। Transworld Publishers Limited। পৃষ্ঠা 270–271। আইএসবিএন 9780552160216। সংগ্রহের তারিখ ১৮ আগস্ট ২০১৭।
6. ↑  Mundy, Martha; Musallam, Basim (২০০০)। *The Transformation of Nomadic Society in the Arab East* (ইংরেজি ভাষায়)। Cambridge University Press। পৃষ্ঠা 168। আইএসবিএন 9780521770576। সংগ্রহের তারিখ ১৮ আগস্ট ২০১৭।
**ফজলুর রহমান মালিক** (উর্দু: فضل الرحمان ملک) (সেপ্টেম্বর ২১, ১৯১৯ - জুলাই ২৬, ১৯৮৮) ভারতীয় উপমহাদেশের একজন অন্যতম পরিচিত ইসলামি বিদ্বান ব্যক্তি। ফজলুর রহমান ইসলামের একজন বিশিষ্ট উদারপন্থী সংস্কারক হিসেবে পরিচিত, যিনি শিক্ষাগত সংস্কার এবং স্বাধীন যুক্তির (ইজতিহাদ) পুনরুজ্জীবনে নিজেকে নিয়োজিত করেছিলেন।  তার কাজগুলি পাকিস্তান, মালয়েশিয়া, ইন্দোনেশিয়া এবং তুরস্কের মতো দেশে ব্যাপক আগ্রহের বিষয়। 

অ্যাসেসিয়েশন অব ইসলামি রিসার্চ এর এম ইয়াহইয়া বার্ত তার সম্পর্কে বলেছেন যে, "বিংশ শতকের দ্বিতীয়ভাগে প্রধান মুসলিম চিন্তাবিদদের মধ্যে শাস্ত্রীয় ইসলাম এবং পাশ্চাত্য দার্শনিক ও আধ্যাত্মিক কথোপকথনের বিবেচনায় তিনি সম্ভবত সর্বাধিক জ্ঞানী।"

ফজলুর রহমান ব্রিটিশ ভারতের (বর্তমানে পাকিস্তানের) হাজারা এলাকায় জন্মগ্রহণ করেন। তার পিতা মাওলানা শিহাব আল দীন ছিলেন সেই সময়ের একজন বুদ্ধজীবী ছিলেন। দেওবন্দে তিনি ইসলামী আইন শিক্ষা (ফেকাহ, হাদিস, কুরআনের তাফসির, যুক্তিবিজ্ঞান, দর্শনসহ অন্যান্য বিষয়) লাভ করেন এবং আলিম ডিগ্রি অর্জন করেন।

রহমান পাঞ্জাব বিশ্ববিদ্যালয় থেকে আরবি শিক্ষা লাভ করেন এবং এরপর তিনি পিএইচডির জন্য অক্সফোর্ড বিশ্ববিদ্যালয়ে যান। সেখানে তিনি ইবনে সিনার উপর একটি গবেষণামূলক প্রবন্ধ রচনা করেন। এরপর তার শিক্ষকতা জীবন শুরু হয়। প্রথমে তিনি পার্সিয়ান এবং ইসলামী দর্শন বিষয়ে দেরহাম বিশ্ববিদ্যালয়ে শিক্ষকতা শুরু করেন। এরপর তিনি ম্যাকগিল বিশ্ববিদ্যালয়ে ইসলামিক শিক্ষা বিষয়ে অধ্যাপনা করেন। এই বিশ্ববিদ্যালয়ে তিনি ১৯৬১ সাল পর্যন্ত শিক্ষকতা করেছেন।

প্রকাশনসমূহ
-----------

* *Islam*, University of Chicago Press, 2nd edition, 1979. আইএসবিএন ০-২২৬-৭০২৮১-২
* *Islam and Modernity: Transformation of an Intellectual Tradition*, University of Chicago Press, 1982. আইএসবিএন ০-২২৬-৭০২৮৪-৭
* *Major Themes of the Qur'an*, University of Chicago Press, 2009. আইএসবিএন ৯৭৮-০-২২৬-৭০২৮৬-৫
* *Revival and Reform in Islam* (ed. Ebrahim Moosa), Oneworld Publications, 1999. আইএসবিএন ১-৮৫১৬৮-২০৪-X
* *Islamic Methodology in History*, Central Institute of Islamic Research, 1965.
* *Health and Medicine in the Islamic Tradition*, Crossroad Pub Co, 1987. আইএসবিএন ০-৮২৪৫-০৭৯৭-৫ (Hardcover), আইএসবিএন ১-৮৭১০৩১-৬৪-৮ (Softcover).
* Riba and Interest, *Islamic Studies* (Karachi) 3(1), Mar. 1964:1-43.
* Shariah, Chapter from *Islam* [Anchor Book, 1968], pp. 117–137.

আরও দেখুন
---------

* Contemporary Islamic philosophy
* Islamism

তথ্যসূত্র
---------

1. ↑  Sonn, Tamara. (1995). "Rahman, Fazlur". In John L. Esposito. *The Oxford Encyclopedia of the Modern Islamic World*. Oxford: Oxford University Press.
2. ↑  Bektovic, Safet. *Towards a neo-modernist Islam*. Journal Studia Theologica - Nordic Journal of Theology. p.160-178.

বহিঃসংযোগ
---------

* Collection and review of Fazlur Rahman's works
এই নিবন্ধটি নাটোর পৌরসভা সম্পর্কে। জেলার জন্য নাটোর জেলা দেখুন।

**নাটোর পৌরসভা** হলো নাটোর জেলার নাটোর সদর উপজেলায় অবস্থিত একটি পৌরসভা।ইহা নাটোর জেলার সদরদপ্তর ও প্রসাশনিক এলাকা। এলাকাটি ৯টি ওয়ার্ডে বিভক্ত। পৌর এলাকায় জনসংখ্যা ১,২০,৬৫৫জন। পৌর এলাকার আয়তন **১৫.৩৮** বর্গ মাইল। **১৮৬৯** সালে নাটোরকে পৌরসভা করা হয়। নাটোর পৌরসভা ৯টি ওয়ার্ড ও **৩৩**টি মহল্লা নিয়ে গঠিত। *১-৮* ওয়ার্ডে জনসংখ্যা ঘনত্ত্ব বেশি হলেও *৯*নং ওয়ার্ডে জনসংখ্যা ঘনত্ত্ব কিছুটা কম। ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র।

মানচিত্র

ভৌগোলিক
-------

নাটোর রাজশাহী থেকে পূর্বে এবং বঙ্গবন্ধু সেতু থেকে পশ্চিমে, ২৪৹২৪'৫১" উত্তর অক্ষাংশ এবং ৮৮৹৫৯'৯" দক্ষিণ দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ২৩ মিটার এবং এর মোট আয়তন ১৫.৮৪ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় গরম এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৩৬ ডিগ্রি সেলসিয়াস এবং সর্বোনিম্ন ১৮.৯ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। নাটোরের গড় বার্ষিক গড় বৃষ্টিপাত ১৫৫৬ মিলিমিটার।

ইতিহাস
------

পাকিস্তান শাসনামলে বেসিক ডেমোক্রেটিক অর্ড্যার, ১৯৫৯ অনুযায়ী ১৯৬০ সালে নাটোর টাউন কমিটি প্রতিষ্ঠিত হয়। বাংলাদেশের স্বাধীনতার পর ১৯৭২ সালে বাংলাদেশ লোকাল কাউন্সিল অ্যান্ড মিউনিসিপাল কমিটি (অ্যামেমেন্ট) অর্ডার, ১৯৭২ অনুযায়ী নাটোর টাউন কমিটিকে নাটোর শহর কমিটিতে রুপান্তর করা হয়। ১৮৬৯ সালে একে পৌরসভায় পরিনত করা হয়। প্রতিষ্ঠার সময় এর আয়তন ছিল মাত্র ৪.৪৫ বর্গ কিলোমিটার। ১৯৮৪ সালে নাটোরকে জেলা শহরের মর্যাদা দেওয়া হয়।
**মা নিং** (জন্ম ১৪ জুন ১৯৭৯) একজন চীনা ফুটবল রেফারি। তিনি ২০১১ সাল থেকে ফিফার একজন পূর্ণাঙ্গ আন্তর্জাতিক রেফারি 

তিনি উক্সি ভোকেশনাল অ্যান্ড টেকনিক্যাল কলেজের শিক্ষক।

৯ মে ২০১৫-এ, মা ব্যাপক বিতর্কের সৃষ্টি করেছিলেন কারণ তিনি চাইনিজ সুপার লিগে সাংহাই এসআইপিজি এবং সাংহাই শেনহুয়া- এর মধ্যে একটি সাংহাই ডার্বিতে ৩ জন শেনহুয়া খেলোয়াড়কে বিদায় করেছিলেন, খেলাটি এসআইপিজি-এর কাছে ৫–০ ব্যবধানে শেষ হয়েছিল। 

২৩ ফেব্রুয়ারি ২০১৯-এ ঘোষণা করা হয়েছিল যে মা নিংকে চীনের পেশাদার রেফারিদের একজন হওয়ার জন্য সিএফএ দ্বারা নিয়োগ করা হয়েছে। 

১৯ মে ২০২২-এ, মা নিং ২০২২ ফিফা বিশ্বকাপের জন্য ৩৬ জন রেফারির একজন নির্বাচিত হন, ২০০২ সালে লু জুনের পর এটি অর্জনকারী দ্বিতীয় চীনা রেফারি হয়ে ওঠেন।

২১শে আগস্ট ২০২২-এ, উহান ইয়াংজি রিভার এবং হেনান সোংশান লংমেনের মধ্যে একটি চাইনিজ সুপার লিগের খেলা চলাকালীন, মা ইচ্ছাকৃতভাবে সোংশান লংমেনের স্ট্রাইকার হেনরিক ডৌরাডোর দ্বারা ছিটকে পড়েন, যাকে পরবর্তীতে হিংসাত্মক আচরণের জন্য বিদায় করা হয়েছিল। পরে খেলাটির ফলাফল ২–২ গোলে শেষ হয়।  পাঁচ দিন পরে, চাইনিজ এফএ ডৌরাডোকে ১২ মাসের সাসপেনশন ঘোষণা করেছিল, যা চাইনিজ সুপার লিগের ইতিহাসে সবচেয়ে কঠিন শাস্তি ছিল।

তথ্যসূত্র
---------

1. ↑  ফিফা. "China PR: Referees".
2. ↑  "上海德比彻底失控！半场2红8黄 然后就是屠杀"। *Sina Sports* (চীনা ভাষায়)। ৯ মে ২০১৫। সংগ্রহের তারিখ ৪ সেপ্টেম্বর ২০২২।
3. ↑  "坚持根本遵循 深化足球改革 推动联赛发展——2019赛季中超、中甲联赛动员大会召开"। *CFA.com* (চীনা ভাষায়)। ২৩ ফেব্রুয়ারি ২০১৯। সংগ্রহের তারিখ ২৬ ফেব্রুয়ারি ২০১৯।
4. ↑  "FIFA公布世界杯裁判名单：马宁率3名中国裁判入选"। *Sina Sports* (চীনা ভাষায়)। ১৯ মে ২০২২। সংগ্রহের তারিখ ৪ সেপ্টেম্বর ২০২২।
5. ↑  "中超-多拉多染红黄紫昌面对旧主破门 武汉2-2河南"। *Sina Sports* (চীনা ভাষায়)। ২১ আগস্ট ২০২২। সংগ্রহের তারিখ ৪ সেপ্টেম্বর ২০২২।
6. ↑  "官方：多拉多撞马宁属暴力行为 禁赛12个月罚20万"। *Sina Sports* (চীনা ভাষায়)। ২৬ আগস্ট ২০২২। সংগ্রহের তারিখ ৪ সেপ্টেম্বর ২০২২।
**নীল** গুল্ম জাতীয় এক প্রকারের উদ্ভিদ। এটি শীম পরিবারভুক্ত একটি উদ্ভিদ। এর অন্যান্য স্থানীয় নামঃ নিলিনী, রঞ্জনী, গ্রামিনিয়া, কালোকেশী, নীলপুষ্প, মধুপত্রিকা। বৈজ্ঞানিক নামঃ indigofera tinctoria । এটি Fabaceae পরিবারের সদস্য। এই উদ্ভিদ থেকে প্রাকৃতিক নীল রং উৎপাদন করা হয়।

ইতিহাস
------

পুরাকালে মিশর, গ্রিস ও রোমের লোকেরাও নীলের কথা জানতো। মিশরের ১৮তম রাজবংশের মমি গুলি নীলরং এর কাগজে মোড়া থাকতো।

বাংলা ভূখন্ডে ইন্ডিগোফেরা এর ১৫ প্রজাতির গাছ জন্মে। তার মধ্যে indigofera tinctoria নীল রং এর চাষ করা হতো ভারতে। নীল পানিতে দ্রব্য গুকোসাইড নামক রাসায়নিক হিসাবে থাকে।

এই উপমহাদেশের মাটি নীল চাষের জন্য বিশেষ উপযোগী হওয়ায় ব্রিটিশ নীল করেরা বিপুল পুঁজি বিনিয়োগ করে নীলচাষে। নদীয়া, যশোর, বগুড়া, রংপুর প্রভৃতি জেলায় নীলচাষ ব্যাপক ভাবে করা হতো। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। ব্রিটিশ নীলকরেরা অত্যাচার আর নিপীড়নের মাধম্যে নীলচাষে বাধ্য করলে ১৮৫৯-৬০ সালে নীলচাষীরা এর বিরুদ্ধে ব্যাপক আন্দোলন গড়ে তুলে। এর পরে বাংলায় নীল চাষ ক্রমে বিলুপ্ত হয়।

নীল রং তৈরির পদ্ধতি
-------------------

গাছ কেটে বড় কড়াইতে জলের মধ্যে প্রায় ১২ ঘণ্টা ডুবিয়ে রাখলে তা থেকে সবুজ রং এর নির্যাস বের হয়। এরপর এই নির্যাস নতুন পাত্রে ঢেলে এই দ্রবনকে কাঠি দিয়ে অনেক্ষন নাড়তে হয় যাতে নীল বাতাসের অক্সিজেন এর সংস্পর্শে আসে। এর ফলে অদ্রাব্য নীল এর তলানী নিচে জমা হয় এবং পরে তা পৃথক করে শুকিয়ে টুকরো টুকরো করে কাটা হয়। ইন্ডিগোটিন ছাড়া তাতে অন্যান্য পদার্থ থাকে তার মধ্যে ইন্ডিরুবাইনম ইন্ডিগো গ্রীন ও ইন্ডিগো ব্রাউন।

ভেষজ গুণ
--------

এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী।

আরোও দেখুন
----------

* নীল বিদ্রোহ
* ভাটপাড়া নীলকুঠি
* মঙ্গলগঞ্জ নীলকুঠি

তথ্যসূত্র
---------

1. ↑  Kling, Blair B. (২০১৬-১১-১১)। *The Blue Mutiny: The Indigo Disturbances in Bengal, 1859-1862* (ইংরেজি ভাষায়)। University of Pennsylvania Press। পৃষ্ঠা ৮৫, ৯৭। আইএসবিএন 978-1-5128-0350-1।
2. ↑  সুপ্রকাশ রায় (১৯৭২)। *ভারতের কৃষক বিদ্রোহ ও গণতান্ত্রিক সংগ্রাম*। কলকাতা: ডিএনবিএ ব্রাদার্স। পৃষ্ঠা ১৯৫, ২০৩, ২১১।
ইউরোপের ভূপ্রকৃতি
ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।

আকৃতির দিক থেকে ইউরোপ অনেকগুলি পরস্পর সংযুক্ত উপদ্বীপের সমষ্টি। এদের মধ্যে বৃহত্তম দুইটি হল মূল ইউরোপীয় ভূখণ্ড এবং উত্তরের স্ক্যান্ডিনেভিয়া; বাল্টিক সাগর এদেরকে পৃথক করেছে। মূল ইউরোপীয় ভূখণ্ডের দক্ষিণ দিকে চারটি অপেক্ষাকৃত ক্ষুদ্র উপদ্বীপ ভূমধ্যসাগরের অভ্যন্তরে প্রসারিত হয়েছ; এগুলি আইবেরীয় উপদ্বীপ, ইতালি উপদ্বীপ, আনাতোলিয়া, এবং বলকান উপদ্বীপ নামে পরিচিত। পূর্বদিকে ইউরোপ উত্তর-দক্ষিণ বরাবর বিস্তার লাভ করে উরাল পর্বতমালায় গিয়ে শেষ হয়েছে।

ইউরোপে স্বল্প আয়তনের এলাকাতেও ব্যাপক ভূবৈচিত্র‌্য পরিলক্ষিত হয়। দক্ষিণের অঞ্চলগুলি পর্বতময়। এখানে আল্পস, পিরেনেসএবং কার্পেথীয় পর্বতমালা অবস্থিত। এগুলি উত্তরে ধীরে ধীরে অণুচ্চ পাহাড় ও টিলায় রূপান্তরিত হয়ে শেষ পর্যন্ত প্রশস্ত উত্তর ইউরোপীয় সমভূমিতে পর্যবসিত হয়েছে। ইউরোপের উত্তর-পশ্চিমে বৃত্তাকারে কিছু পার্বত্য অঞ্চল দেখতে পাওয়া যায়। এগুলি ব্রিটিশ দ্বীপপুঞ্জের পশ্চিম অংশ থেকে শুরু হয়ে বৃত্তাকারে নরওয়ের ফিয়র্ড-কর্তিত পর্বতশ্রেণীতে গিয়ে শেষ হয়েছে।

আইসল্যান্ড দ্বীপটি উত্তর আটলান্টিক মহাসাগরে একটি সম্পূর্ণ আলাদা ভৌগোলিক প্রক্রিয়াতে উৎপন্ন হলেও এটিকে ঐতিহাসিকভাবে ইউরোপ মহাদেশের অন্তর্ভুক্ত করা হয়।

| * দে
* স
ইউরোপের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
 ইউরোপের ভূগোল |
| --- |
| সার্বভৌম দেশ | 
* অস্ট্রিয়া
* অ্যান্ডোরা
* আইসল্যান্ড
* আজারবাইজান
* আর্মেনিয়া
* আলবেনিয়া
* ইউক্রেন
* ইতালি
* এস্তোনিয়া
* কাজাখস্তান
* ক্রোয়েশিয়া
* গ্রিস
* চেক প্রজাতন্ত্র
* জর্জিয়া
* জার্মানি
* ডেনমার্ক
* তুরস্ক
* নরওয়ে
* নেদারল্যান্ডস
* পর্তুগাল
* পোল্যান্ড
* প্রজাতন্ত্রী আয়ারল্যান্ড
* ফিনল্যান্ড
* ফ্রান্স
* বসনিয়া ও হার্জেগোভিনা
* বুলগেরিয়া
* বেলজিয়াম
* বেলারুশ
* ভ্যাটিকান সিটি
* মন্টিনিগ্রো
* মলদোভা
* মাল্টা
* মোনাকো
* ম্যাসেডোনিয়া প্রজাতন্ত্র
* যুক্তরাজ্য
* রাশিয়া
* রোমানিয়া
* লাতভিয়া
* লিথুয়ানিয়া
* লিশটেনস্টাইন
* লুক্সেমবুর্গ
* সাইপ্রাস
* সান মারিনো
* সার্বিয়া
* সুইজারল্যান্ড
* সুইডেন
* স্পেন
* স্লোভাকিয়া
* স্লোভেনিয়া
* হাঙ্গেরি

 |
টাই খামটি বা খামটি শান হল চিনের য়ুন্নান প্রদেশ , মায়ানমারের কাচিন রাজ্যের খাম টি লুং , মগয়ুং এবং মিটকীয়ান স্থানের থেকে মূলবসতি ধরে উত্তরপূর্বের আসাম এবং অরুণাচলত বসবাস করা উত্তরপূর্বের টাই জাতির একটি গোষ্ঠী। আসামে খামটিদের জনসংখ্যা প্রায় ৬০,০০০এরও অধিক। আহোমদের পরে খামটিরা আসামের অন্য একটি বৃহৎ টাই জনগোষ্ঠী। টেঙাপানী অঞ্চলে খামটিদের কিছু জনসংখ্যা দেখা যায়। খামটিরা থেরবাদী বৌদ্ধ ধর্ম পালন করেন। তাঁদের নিজস্ব লিপি আছে যে শান লিপির থেকে উদ্ভব হওয়া। তাঁদের মাতৃভাষা খামটি ভাষা।

জীবন নির্বাহ
------------

খামটিরা থেরাবাদী বৌদ্ধধর্মে বিশ্বাস করেন। তাঁরা ভোর এবং গোধূলি বুদ্ধকে স্মরণ করেন। খামটিরা পরম্পরাগত ভাবে মজিয়াটি কাঠে এবং বেড়াসমূহ বাঁশে নির্মান করা ঘরে বাস করেন। খামটিদের মূল জীবিকা কৃষি এবং তাঁরা পরম্পরাগতভাবে আলু, সরিষা, ধান ইত্যাদি উৎপাদন করেন। খামটিদের মুখ্য খাদ্য হল ভাত। খামটিরা আমিষভোজীও হয় এবং মাছ এবং মাংস গ্রহণ করেন।

ভাষা ও লিপি
-----------

খামটিরা খামটি ভাষা ব্যবহার করেন যা এক প্রকারের দক্ষিণপশ্চিমীয়া টাইভাষা। খামটি ভাষার মোট তিনটি উপভাষা আছে। সেগুলি হল - উত্তর মান খামটি, আসাম খামটি এবং সিংকলিং খামটি। খামটিরা খামটি ভাষার উপরি অসমীয়া এবং মান ভাষারও ব্যবহার করেন। 
খামটিরা নিজেদের লিপিটিকে লিক-টাই বলে বলে। খামটিদের লিপি কেইশ বছর আগে লিক ট' ঙাওক নামের লিপির থেকে বিকাশ ঘটিছিল। তাঁদের লিপিত ৩৫ টা আখর আছে। এই লিপিটি পরম্পরাগত ভাবে বুদ্ধ জাতক কথা , ত্রিপিটিকা, ইতিহাস ইত্যাদি গ্রন্থসমূহ লেখোঁতে এবং পঢ়োঁতে ব্যবহার হয়েছিল। পরে ২০০৩ সালে এখানকার উচ্চারণের চিহ্ন ব্যবহার করে উত্তর মান এবং অরুণাচলের বিদ্বানরা নতুন রূপ দেন।

তথ্যসূত্র
---------

টেমপ্লেট:আসামের জনগোষ্ঠী
**পাটোয়ারী** শব্দের অর্থ হিসাব রক্ষক, অতি হিসাবী, কূটকৌশলী। সুলতানী ও মুঘল শাসন আমলে ভূমি রাজস্ব সংক্রান্ত কাগজ বা দলিল সংরক্ষণের দায়িত্বে নিয়োজিত সরকারি কর্মকর্তাকে পাটোয়ারী বলে । জমি চাষের নির্ভূল রেকর্ড, কৃষকের দখল করা সম্পত্তির পরিমান, শষ্যের ধরন এবং পরিশোধনীয় রাজস্ব ইত্যাদি যা সরকারের রাজস্ব প্রশাসনের জন্য অপরিহার্য, প্রভিতি বিবরন পাটোয়ারীদের বইএ বা রেজিস্টারে লিপিবদ্ধ থাকতো। আলাউদ্দীন খিলজি এ পদের প্রাতিষ্ঠানিক রুপ দিয়েছিলেন, শেরশাহ এবং আকবর এর রাজত্ব কালে এ পদটি প্রচলিত ছিল। সরকারের এই কর্মকর্তারা রাজস্ব সংক্রান্ত অন্যান্য কাগজপত্র ছাড়াও গ্রামের প্রত্যেক কৃষক কর্তৃক জমাকৃত অর্থের হিসাবও সংরক্ষণ করতেন। কর্নওয়ালিশ কোড এর অধীনে আসার কারণে পাটোয়ারী দফতর বিলুপ্ত হয়ে যায়। গ্রাম ও সমাজে পাটোয়ারীরা বেশ প্রভাবশালী ছিলেন। তখন থেকে পাটোয়ারী শব্দটি বংশ পদবী হিসেবে ব্যবহার করে আসছে বাঙ্গালী মুসলিম ও উত্তর পূর্ব ভারতের হিন্দুরা। অর্থাৎ সে সময় যারা সুলতান ও মুঘলদের হিসাব রক্ষক ছিল তাদের উত্তরপুরুষরা এখন পাটোয়ারী শব্দটি বংশ পদবী হিসেবে ব্যবহার করে বা করছেন।

আরও দেখুন
---------

* পাটোয়ারী (দ্ব্যর্থতা নিরসন)

তথ্যসূত্র
---------

1. ↑  "পাটোয়ারী - বাংলাপিডিয়া"। *bn.banglapedia.org*। সংগ্রহের তারিখ ২০২২-১০-৩০।
**তাই ফাকে গোষ্ঠী** যারা **ফাকিয়াল** বা সহজভাবে **ফাকে** নামেও পরিচিত, এরা আসামের ডিব্রুগড় জেলা এবং তিনসুকিয়া জেলায় বসবাসকারী *তাই* ভাষাগোষ্ঠীর অন্তর্ভুক্ত এক জনগোষ্ঠী। এরা প্রধানত আদিবাসী জাতিগোষ্ঠীর অন্তর্গত। এরা দিহিং নদীর উপকূল এলাকা এবং লোহিতের সংলগ্ন অংশে বসবাস করে। এই অঞ্চল অরুণাচল প্রদেশের চাংলাং জেলা হিসাবে পরিচিত।  ১৯৯০ সালের জনগননায় তাদের জনসংখ্যা ছিল পাঁচ হাজার যা আড়াইশোরও কম পরিবার নিয়ে গঠিত ছিল।

বিশ্বাস করা হয় যে, তাই ফাকে গোষ্ঠীর লোকেরা আঠারো শতকে মিয়ানমারের মংমাও (মুয়াং মাও) এর শান রাজ্য থেকে এদেশে স্থানান্তরিত হয়েছিলেন। ফাকে শব্দটি *তাই* শব্দ **ফা** এবং **কে** এই দুই শব্দের সংমিশ্রনে গঠিত। **ফা** কথার অর্থ প্রাচীর এবং **কে** কথার অর্থ প্রাচীন বা পুরাতন। এই দুই শব্দ থেকে *ফাকে* শব্দ উদ্ভূত হয়েছে।

আসামে অভিবাসনের আগে তারা ইরাবতি নদীর তীরবর্তী অঞ্চলের বাসিন্দা ছিল। আসামে এসে তারা প্রথমে মুংকংয়ের রাজকীয় বংশের প্রধান চৌ তা মেং খুয়েন মেং-এর অধীনে বুড়িদিহিং-এর নিংরু থেকে একটু উপরে মুংকংটত নামক স্থানে বসতি স্থাপন করেছিলেন।

উনিশ শতকের গোড়ার দিকে তৎকালীন আহোম (আসাম) অফিসার চন্দ্র গোহাইন তাই ফাকে গোষ্ঠীর লোকেদের ডাক পাঠান। তিনি একটি ছোট সেনাবাহিনী নিয়ে পূর্বাঞ্চলীয় জেলাগুলি পরিদর্শন করেছিলেন যেখানে মূলত তাই ফাকে গোষ্ঠীর লোকেরা বসতি স্থাপন করেছিলেন। চন্দ্র গোহাইন তাদের আদি বাসস্থান থেকে তার রাজধানীতে নিয়ে আসেন। ব্রিটিশরা আসাম আক্রমণ করলে, বার্মিজ কর্তৃপক্ষ তাদের এবং শান জাতির অন্যদেরকে মোগংয়ে ফিরে যাওয়ার নির্দেশ দেয়। তাই ফাকে লোকেরা বুড়িদিহিং অঞ্চলে গিয়ে বসতি স্থাপন করে। পরবর্তীকালে এই জনগোষ্ঠীর লোকেরা বুড়িদিহিং নদীর দক্ষিণ তীরের সমৃদ্ধ অঞ্চলে তাদের জনবসতি স্থাপন করে।

তথ্যসূত্র
---------

1. ↑  William J. Gedney (১৯৯২)। *Papers on Tai Languages, Linguistics, and Literatures: In Honor of William J. Gedney on His 77th Birthday*। Northern Illinois University, Center for Southeast Asian Studies। পৃষ্ঠা 14। আইএসবিএন 1-877979-16-3।
ভাষা শুনুন
**ইলোকানো ভাষা** ফিলিপিন দ্বীপপুঞ্জের তৃতীয় বৃহত্তম ভাষা। ইলোকানো নামটির ব্যুৎপত্তি এরকম: ই- "থেকে" + -লোক-"উপসাগর" + -আনো (স্পেনীয়) "অধিবাসী"; অর্থাৎ "উপসাগরের লোক"।

ফিলিপিন দ্বীপপুঞ্জের লুজন দ্বীপের উত্তরাংশে প্রায় ৮০ লক্ষ লোকের মাতৃভাষা ইলোকানো। এছাড়া ফিলিপিনের অন্য অনেক অংশেও ভাষাটি প্রচলিত। উত্তর লুজনের প্রায় ২০ লক্ষ লোক দ্বিতীয় ভাষা হিসেবে এতে কথা বলতে পারে। দেশটির উত্তর অঞ্চলের জাতিগুলি রাষ্ট্রভাষা তাগালোগের পরিবর্তে ইলোকানো ভাষাতেই বেশি পারদর্শী। তবে বর্তমানে ইলোকানোর কোন সরকারি মর্যাদা নেই। কেবল প্রাথমিক শ্রেণীগুলিতে এটি শিক্ষা দেয়া হয়।

ফিলিপিনের বিভিন্ন জাতির মধ্যে ইলোকানোরাই সর্বাগ্রে উত্তর আমেরিকায় বিপুল সংখ্যায় অভিবাসন গ্রহণ করে। হাওয়াই, ক্যালিফোর্নিয়া, প্রশান্ত মহাসাগরের উপকূলের উত্তর-পশ্চিম যুক্তরাষ্ট্র ও আলাস্কাতে এরা যথেষ্ট সংখ্যায় বিদ্যমান। হাওয়াই ও ক্যালিফোর্নিয়ার কিছু স্কুলে ইলোকানো ভাষা পড়ানো হয়।

তথ্যসূত্র
---------

বহিঃসংযোগ
---------

|  |
| --- |
| *ভাষা সম্পর্কিত এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।* |
**প্রব্রাজিকা ভক্তিপ্রাণা** (অক্টোবর ১৯২০ - ১১ ডিসেম্বর ২০২২) ছিলেন একজন হিন্দু সন্ন্যাসিনী এবং ভারতের পশ্চিমবঙ্গ রাজ্যের দক্ষিণেশ্বরে অবস্থিত শ্রীসারদা মঠ ও রামকৃষ্ণ সারদা মিশনের চতুর্থ অধ্যক্ষা। ২০০৯ সালের ২ এপ্রিল তিনি উক্ত প্রতিষ্ঠানের অধ্যক্ষা হন। তার নামে ‘প্রব্রাজিকা’ শব্দের অর্থ ‘পরিব্রাজিকা সন্ন্যাসিনী’ এবং ‘ভক্তিপ্রাণা’ শব্দের অর্থ ‘যাঁর প্রাণ ভক্তিতে সমাহিত’।

জীবনী
-----

১৯২০ সালের অক্টোবর মাসে ব্রিটিশ ভারতের কলকাতা শহরে প্রব্রাজিকা ভক্তিপ্রাণার জন্ম হয়েছিল। তার বিদ্যালয় শিক্ষা গৌরীমার সারদেশ্বরী আশ্রমে। ছোটোবেলা থেকেই আধ্যাত্মিক বিষয়ের প্রতি তিনি আকৃষ্ট হতেন। রামকৃষ্ণ মঠ ও মিশনের সন্ন্যাসীদের সঙ্গে তার যোগাযোগ ছিল। প্রথম দিকে তিনি নার্সের প্রশিক্ষণ গ্রহণ করেন। ১৯৫০ সালে তিনি টালিগঞ্জে রামকৃষ্ণ সারদা মিশনের মাতৃভবনে নার্স হিসেবে যোগদান করেন।

১৯৫৩ সালে প্রব্রাজিকা ভক্তিপ্রাণা রামকৃষ্ণ পরমহংসের শিষ্য তথা রামকৃষ্ণ মঠ ও মিশনের চতুর্থ অধ্যক্ষ স্বামী বিরজানন্দের কাছে দীক্ষা ও ব্রহ্মচর্য গ্রহণ করেন। ১৯৫৯ সালে তিনি রামকৃষ্ণ মঠ ও মিশনের তৎকালীন অধ্যক্ষ স্বামী শঙ্করানন্দের কাছ থেকে সন্ন্যাস দীক্ষা গ্রহণ করেন।সেই বছরই তিনি শ্রীসারদা মঠের ট্রাস্টি হন। সেই বছর শ্রীসারদা মঠ পৃথক প্রতিষ্ঠানের স্বীকৃতি লাভ করেন। ১৯৬০ সালে তিনি রামকৃষ্ণ সারদা মিশনের গভর্নিং বডির সদস্যপদ লাভক করেন। সেই সময় মাতৃভবন হাসপাতালটি ছিল ১০ শয্যাবিশিষ্ট একটি প্রসূতি কেন্দ্র। তিনি সেখানে নার্স হিসেবে কাজ করেন। পরে তিনি সেখানকার সেক্রেটারি হন। তার নেতৃত্বে হাসপাতালটি একটি ১০০ শয্যাবিশিষ্ট আধুনিক হাসপাতালের রূপ নেয়। ১৯৯৮ সালের ডিসেম্বর মাসে তিনি শ্রীসারদা মঠ ও রামকৃষ্ণ সারদা মিশনের সহ সংঘাধ্যক্ষ নির্বাচিত হন। ২০০৩ সালের ১৩ এপ্রিল তিনি পানগোটের বেদান্ত সেন্টারের উদ্বোধন অনুষ্ঠানে আমন্ত্রিত হন। ২০০৯ সালের ফেব্রুয়ারি মাসে প্রব্রাজিকা শুদ্ধাপ্রাণার প্রয়াণের পর এপ্রিল মাসে তিনি মিশনের অধ্যক্ষের দায়িত্ব গ্রহণ করেন। দায়িত্ব গ্রহণের পর তিনি বলেছিলেন, "সারা জীবন আমি সকলের সঙ্গে থাকতে চেষ্টা করেছি। সেটাই মা সারদা দেবী আমার থেকে চেয়েছিলেন... মায়ের আশীর্বাদ ছাড়া আমরা কিছুই না।"

তথ্যসূত্র
---------

1. ↑  "প্রব্রাজিকা ভক্তিপ্রাণার জীবনাবসান"। *আনন্দবাজার পত্রিকা*। ১২ ডিসেম্বর ২০২২। সংগ্রহের তারিখ ১৬ ডিসেম্বর ২০২২।
2. 1 2 3 4 5  "Healer at the helm"। Tekegraph India। ৩ এপ্রিল ২০০৯। সংগ্রহের তারিখ ৪ ডিসেম্বর ২০১৫।
3. ↑  Albertson, Edward (১৯৭০)। *Vedanta*। Sherbourne Press।
4. ↑  "Ramakrishna Sarada Mission - Pangot (Nainital), Uttaranchal"। Srisaramath Organization। সংগ্রহের তারিখ ৪ ডিসেম্বর ২০১৫।

বহিঃসংযোগ
---------

* Sarada Math website
জৈব রসায়ন-এ **ইলেকট্রন আকর্ষী প্রতিস্থাপন** বিক্রিয়ার একটি প্রকৃতি, যাতে কোনো যৌগে অবস্থিত কার্যকরী মূলককে ইলেক্ট্রোফাইল দ্বারা প্রতিস্থাপিত করা হয়। সাধারণত অ্যারোম্যাটিক যৌগের ক্ষেত্রেই এর উপস্থিতি বেশি লক্ষণীয়।

ইলেকট্রন আকর্ষী অ্যারোম্যাটিক প্রতিস্থাপন
-----------------------------------------

মূল নিবন্ধ: ইলেক্ট্রোফিলিক অ্যারোম্যাটিক প্রতিস্থাপন
অ্যারোম্যাটিক রিং-এ যুক্ত কোনো পরমাণুকে ইলেকট্রন আকর্ষী দ্বারা প্রতিস্থাপিত করা হয়। অ্যারোম্যাটিক নাইট্রেশন, হ্যালোজিনেশন, অ্যারোমেটিক সালফোনেশন, অ্যাসাইলেশন, ফ্রিডেল–ক্রাফট বিক্রিয়ার ক্ষেত্রে এটি দেখা যায়।

ইলেকট্রন আকর্ষী অ্যালিফ্যাটিক প্রতিস্থাপন
-----------------------------------------

নিউক্লিওফিলিক অ্যালিফ্যাটিক প্রতিস্থাপনের অনুরূপ এই পদ্ধতিতে চারটি প্রকারভেদ দেখা যায়, **SE1**, **SE2**(ফ্রন্ট), **SE2**(ব্যাক) এবং **SEi** (**S**ubstitution **E**lectrophilic)।

যেমন–

* নাইট্রোসেশন
* কিটোন হ্যালোজিনেশন
* কিটো-ইনল টটোমেরিজম
* অ্যালিফ্যাটিক ডায়াজোনিয়াম কাপলিং
* C-H বন্ধনে কার্বিন প্রবেশ
* কার্বনিল আলফা-প্রতিস্থাপন বিক্রিয়া

তথ্যসূত্র
---------

1. ↑  "Electrophilic Substitution Reaction - Mechanism, Types, Examples"। *BYJUS* (ইংরেজি ভাষায়)। সংগ্রহের তারিখ ২০২৪-০২-১০।
***ইয়োজিনবো***
***ইয়োজিনবো*** (জাপানি ভাষায়: 用心棒 *য়োওজিম্‌বোও*) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে *রোনিন* বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।

জাপানি ভাষায় *ইয়োজিম্বো* শব্দের অর্থ *দেহরক্ষী*। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত *ডলার্‌স ত্রয়ী*-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।

চরিত্রসমূহ
----------

* তোশিরো মিফুনে - কুওয়াবাতাকে সানজুরো
* তাৎসুইয়া নাকাদাই - উনোসুকে
* তোকো সুকাসা - নুই
* ইসুজু ইয়ামাদা - ওরিন
* দাইসুকো কাতো - ইনোকিচি (উশিতোরার ছোট ভাই)
* তাকাশি শিমুরা - তোকুয়েমোন
* হিরোশি তাচিকাওয়া - ইয়োইচিরো
* ইয়োসুকে নাৎসুকি - কোহেইর ছেলে
* এইজিরো তোনো - গোঞ্জি (সরাইখানার পরিচালক)
* কামাতারি ফুজিওয়ারা - তাজায়েমোন (রেশম ব্যবসায়ী ও শহরের মেয়র)
* ইকিও সাওয়ামুরা - হানসুকে (শহরের অফিসার)
* সুসুমু ফুজিতা - হোম্মা (প্রশিক্ষক যে পালিয়ে যায়)
* কিউ সাজানকা - উশিতোরা (অপরাধ জগতের প্রথম প্রভু)

বহিঃসংযোগ
---------

* ইন্টারনেট মুভি ডেটাবেজে *ইয়োজিম্বো*  উইকিউপাত্তে এটি সম্পাদনা করুন (ইংরেজি)
* Criterion Collection essay by Alexander Sesonske  ওয়েব্যাক মেশিনে আর্কাইভকৃত ২৫ মার্চ ২০০৮ তারিখে
* A Comparison of *Yojimbo*, *A Fistful of Dollars* and *Last Man Standing*
* *Yojimbo* (জাপানি) - Japanese Movie Database
* *Yojimbo* at the Rotten Tomatoes
**আব্দুর রহমান ইবনে মুলজাম আল-মুরাদি** (আরবি: عبدالرحمن بن ملجم المرادي) ছিলেন ইসলামের চতুর্থ খলিফা আলীকে হত্যা করার জন্য পরিচিত একজন খারিজি।

গুপ্তহত্যার ষড়যন্ত্র
---------------------

বেশ কয়েকজন খারিজিরা মক্কায় মিলিত হন এবং ৬৫৯ সালের নাহরাওয়ান যুদ্ধ নিয়ে আলোচনা করেন, যেখানে আলীর সেনাবাহিনী থেকে দলত্যাগের পর তাদের শত শত সহযোদ্ধা আলীর বাহিনীর হাতে নিহত হন। তারা ইসলামের তিন নেতাকে হত্যা করতে সম্মত হয়: ইবনে মুলজাম আলীকে হত্যা করার কথা ছিল, আল-হুজ্জাজ আল-তামিমি ছিল মু'আওয়াইয়াকে হত্যা করা এবং আমর ইবনে বকর আল-তামিমি 'আমর ইবনে আল-আস'কে হত্যা করার কথা ছিল। এই তিন নেতা তাদের নিজ নিজ শহর কুফা, দামেস্ক এবং ফুস্টাট-এ সকালের প্রার্থনার নেতৃত্ব দিতে আসায় একই সাথে হত্যার চেষ্টা করা হয়। পদ্ধতিটি ছিল প্রার্থনার পদমর্যাদা থেকে বেরিয়ে আসা এবং বিষে ডুবিয়ে তলোয়ার দিয়ে লক্ষ্যবস্তুতে আঘাত করা। ঐ বছরের ২২ জানুয়ারি আমর খরিজিতে জাদাওয়েহ বা আমর ইবনে বকরের হত্যার চেষ্টা থেকে রক্ষা পান, যিনি শুক্রবারের নামাজের জন্য আমরের স্ট্যান্ড-ইন কে হত্যা করেন, খারিজা ইবনে হুধাফা, আমরের জন্য ভুল করে। যখন খরিজিতকে আটক করে তার সামনে আনা হয়, তখন আমর ঘোষণা করেন "তুমি আমাকে চেয়েছিলে, কিন্তু ঈশ্বর খরিজাকে চেয়েছিলেন!" এবং তিনি ব্যক্তিগতভাবে তাকে মৃত্যুদণ্ড দেন।

আলীর হত্যা
----------

৬৬১ সালের ২৬ জানুয়ারি কুফার প্রধান মসজিদে নামায পড়ার সময় আলী আব্দ আল-রহমান ইবনে মুলজামের আক্রমণের শিকার হন। ফজরের নামাযের সময় সিজদা করার সময় ইবনে মুলজামের বিষমাখা তলোয়ারের আঘাতে তিনি আহত হন। আলির চিকিৎসা গ্রহণ করেন আথির বিন আমর আস-সাকুনি, একজন নেতৃস্থানীয় চিকিৎসক; তবে, ২৮ জানুয়ারি, ৬৬১ তারিখে আলী আহত হয়ে মারা যান। তিন দিন পর আলীর ছেলে হাসান ইবনে আলী ব্যক্তিগতভাবে ইবনে মুলজামের মৃত্যুদণ্ড কার্যকর করেন।

তথ্যসূত্র
---------

1. ↑  Cook, David (২০০৭-০১-১৫)। *Martyrdom in Islam* (ইংরেজি ভাষায়)। Cambridge University Press। পৃষ্ঠা ৫৪–৫৫। আইএসবিএন 978-0-521-61551-8।
2. ↑  *The encyclopaedia of Islam. Volume I, Volume I,* (English ভাষায়)। Leiden; London: E. J. Brill ; Luzac। ১৯৫৪। পৃষ্ঠা ৪৫১। আইএসবিএন 978-90-04-08114-7। ওসিএলসি 495469456। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2  Al- ?abar?, Mu?ammad ibn ?ar?r; ?abar?; a?- ?abar?, Mu?ammad Ibn-?ar?r (১৯৯৬-০১-০১)। *The History of al-Tabari Vol. 17: The First Civil War: From the Battle of Siffin to the Death of 'Ali A.D. 656-661/A.H. 36-40* (ইংরেজি ভাষায়)। SUNY Press। পৃষ্ঠা ২২৩–২২৪। আইএসবিএন 978-0-7914-2393-6।
4. ↑  Mu?ammad ?usayn ?ab??ab???; Al-Tabataba'i, Muhammad H. (১৯৭৭-০১-০১)। *Shi'ite Islam* (ইংরেজি ভাষায়)। SUNY Press। পৃষ্ঠা ১৯২। আইএসবিএন 978-0-87395-390-0।
5. ↑  As-Sallabi, Ali Muhammad। *Biography of Ali Ibn Abi Talib* (ইংরেজি ভাষায়)। Darussalam Publishers।
6. ↑  "Death of Ali"। *www.ismaili.net*। সংগ্রহের তারিখ ২০২১-১০-২৪।
7. ↑  ""The End Of Ibn Muljim And His Cohorts""। *www.maaref-foundation.com*। সংগ্রহের তারিখ ২০২১-১০-২৪।
1. 1 2 3 4 5 6  "Jimmy Uso"। Online World of Wrestling। সংগ্রহের তারিখ আগস্ট ১২, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Jimmy Uso"। WWE। সংগ্রহের তারিখ সেপ্টে ৬, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

**জোনাথন সোলোফা ফাতু** (জন্ম 22 আগস্ট, 1985) একজন আমেরিকান পেশাদার কুস্তিগীর । তিনি বর্তমানে WWE- তে স্বাক্ষর করেছেন, যেখানে তিনি স্ম্যাকডাউন ব্র্যান্ডে **জিমি ইউসো** নামে রিং নামে পারফর্ম করেন এবং দ্য ব্লাডলাইনের একজন সদস্য। তিনি তার কর্মজীবনের বেশিরভাগ সময় তার যমজ ভাই জেই উসোর সাথে দ্য উসোস চরিত্রে কাটিয়েছেন। তিনি রেসলিং এর বিখ্যাত আনোই পরিবারের সদস্য। তার ব্লাডলাইনে তার বাবা রিকিশি এবং তার বড় মামা ওয়াইল্ড সামোয়ান রয়েছে।

দি উসোস-এর অংশ হিসাবে, জে উসোর এর সাথে, ৬২২ দিনে ডাব্লিউডাব্লিউই ইতিহাসে দীর্ঘতম পুরুষ ট্যাগ টিম চ্যাম্পিয়নশিপ রাজত্বের রেকর্ডের পুরষ্কার জিতেছিল, যেটি ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ এর মাধ্যমে তাদের পঞ্চম রাজত্বে সম্পন্ন হয়েছিল।  তারা ডাব্লিউডাব্লিউই তে সামগ্রিকভাবে আটবার ট্যাগ টিম চ্যাম্পিয়ন, তিনবার ডাব্লিউডাব্লিউই র ট্যাগ টিম চ্যাম্পিয়নশিপ জয় করেন। 2017 সালে, তারা তিনটি অনুষ্ঠানে স্ম্যাকডাউন ট্যাগ টিম চ্যাম্পিয়নশিপ জিতেছিল, তারপরে 2019 সালে চতুর্থ রাজত্ব এবং 2021 সালে পঞ্চম রাজত্ব করেছিল। তারাই প্রথম দল যারা রও এবং স্ম্যাকডাউন ট্যাগ টিম চ্যাম্পিয়নশিপ উভয়ই জিতেছে এবং অবিসংবাদিত ডব্লিউডব্লিউই ট্যাগ টিম চ্যাম্পিয়নশিপ হিসাবে একই সাথে তাদের ধরে রাখা প্রথম দল।

1. ↑  "SmackDown Tag Team Championship"। *WWE* (ইংরেজি ভাষায়)। সংগ্রহের তারিখ ২০২৩-০৪-০২।